**ÁLLÁSFOGLALÁS**

PAPÍR termékdíjas megítélése

A hatályos környezetvédelmi termékdíjról szóló 2011. évi LXXXV. törvény (a továbbiakban: termékdíj törvény) alapján:

E törvény alkalmazásában a 48. árucsoportba tartozó papír három esetben lehet termékdíj köteles termék:

1. Amennyiben csomagolóeszközként kerül felhasználásra
2. Amennyiben irodai papírként kerül felhasználásra
3. Amennyiben reklámhordozó papírként kerül felhasználásra

**Mi is a csomagolás?**

A termékdíj törvény szerint:

„csomagolás: valamennyi olyan, bármilyen tulajdonságú anyagból készült termék, amelyet áru tartására, megóvására, átadására, átvételére, szállítására, valamint bemutatására használnak, beleértve minden terméket a nyersanyagoktól kezdve a feldolgozott árucikkekig, továbbá az ugyanilyen célra használt egyutas árucikkek; így:

*a)* a fogyasztói vagy elsődleges csomagolás, amely értékesítési egységet képez a fogyasztó számára az értékesítés helyszínén;

*b)* a gyűjtő- vagy másodlagos csomagolás, amely az értékesítés helyszínén meghatározott számú értékesítési egységet foglal magában, ha ezeket az egységeket a fogyasztó részére értékesítik, vagy ezek az egységek csupán a polcok feltöltésére szolgálnak, és a csomagolást a termékről a termék tulajdonságainak megváltoztatása nélkül el lehet távolítani, valamint

*c)* a szállítási vagy harmadlagos csomagolás, amely megkönnyíti a fogyasztói vagy gyűjtőcsomagolás átadását, átvételét és szállítását annak érdekében, hogy a fizikai átadásnál, átvételnél és szállításnál megóvja az árut a károsodástól, ide nem értve a közúti, vasúti, vízi és légi közlekedésben használatos tartályokat;

Az egyes fogalmak:

1. csomagolóanyag: a csomagolóeszközök előállítására, illetve az ideiglenes védőburkolat kialakítására közvetlenül alkalmazható szerkezeti anyagok gyűjtőfogalma;
2. csomagolóeszköz: a termék vagy a kisebb csomagolás befogadására, egységbe fogására kialakított, meghatározott anyagú, szerkezetű - általában ipari, vagy szolgáltató jellegű tevékenység keretében előállított - ideiglenes védőburkolat, továbbá a raklap;
3. csomagolási segédanyag: a csomagolás kiegészítő vagy járulékos részeként felhasználható - így különösen záró, rögzítő, párnázó, díszítő - elemek, valamint kellékek, így különösen címke, páralekötő anyag, hordfogantyú, ragasztó gyűjtőfogalma;

A termékdíjköteles termék termékdíját nem kell megfizetni, ha - e törvény végrehajtására kiadott kormányrendeletben meghatározottak szerint - a kötelezett vevője (a továbbiakban: nyilatkozó) nyilatkozik arról, hogy

*a)* a csomagolószert termékdíjátalány fizetésre jogosult mezőgazdasági termelőként csomagolás előállítására használja fel,

*b)* az újrahasználható csomagolószerek nyilvántartásába a felhasználó kérelmére felvett

*ba)* újrahasználható csomagolószert a betétdíj alkalmazásának szabályairól szólókormányrendelet szerinti betétdíjas rendszerben, vagy

*bb)* újrahasználható raklapot a beszerzéstől számított legalább 365 napig újrahasználható csomagolóeszközként csomagolás létrehozására, használja fel,

*c)* a csomagolóanyagot vagy a csomagolási segédanyagot

*ca)* mint annak végfelhasználója nem csomagolás előállítására, vagy

*cb)* más termék előállításához közvetlen anyagként (alapanyagként) használja fel.

Amennyiben a papír nem csomagolási céllal kerül felhasználásra, úgy lehet még belőle reklámhordozó papír.

**A jogszabály szerint, reklámhordozó papír:** a gazdasági reklámtevékenység alapvető feltételeiről és egyes korlátairól szóló törvényben meghatározott gazdasági reklámot tartalmazó, a médiaszolgáltatásokról és a tömegkommunikációról szóló törvény által meghatározott sajtótermékek közül az időszaki lap egyes számai, az egyéb nyomtatott anyagok közül a grafikát, rajzot vagy fotót tartalmazó kiadvány, a térkép, a nyomtatott képeslap, az üdvözlő- és más hasonló kártya - a névjegykártya kivételével -, a nyomtatott naptár, a nyomtatott üzleti reklámanyag, a katalógus, a prospektus, a reklámposzter és hasonlók, a röplap és az egyéb szöveges kiadvány - ideértve azt is, ha mindezek más kiadvány külön mellékletét képezik.

Nem tartozik a reklámhordozó papír fogalmába:

*a)* a kiadványonként, annak teljes nyomtatott felületére vetítve legalább 50%-ában nem gazdasági reklám terjesztésére szolgáló kiadvány, időszaki lap,

*b)* a közhasznú szervezet, állami, önkormányzati szerv által, alapfeladata körében kiadott kiadvány, időszaki lap,

*c)* a könyv, tankönyv;

A termékdíj törvény **27/A. (1)** alapján a belföldi előállítású reklámhordozó papír esetén a belföldi megrendelő írásban nyilatkozik a megrendelés, de legkésőbb a szerződéskötés során a nyomdai szolgáltatást teljesítő felé arról, hogy az általa megrendelt termék - annak mellékletét is ideértve - reklámhordozó papírnak minősül-e.

Amennyiben a megrendelés nem termékdíjköteles reklámhordozó papír előállítására vonatkozik, úgy a megrendelőnek jeleznie kell, hogy a megrendelt áru a 2. § 26. pontjában meghatározott reklámhordozó papír definíció melyik alpontja szerint nem tartozik a reklámhordozó papír fogalma alá. A valótlanul nyilatkozó megrendelő termékdíj-kötelezetté válik.

(2) A megrendelést teljesítő köteles 6 évig megőrizni az általa előállított reklámhordozó papír termék elektronikus vagy nyomtatott példányát, és azt az állami adó- és vámhatóság ellenőrzése, hatósági eljárása során kérésre bemutatni.

(3) Amennyiben a termék egyidejűleg csomagolószer és reklámhordozó papír funkciót is betölt, akkor a termékdíj-kötelezettség a csomagolószer jelleg alapján áll fenn.

**A harmadik megítélés az irodai papír fogalma:**

A termékdíjas jogszabály szerint az irodai papír:információ hordozására alkalmas író, nyomtató vagy fénymásoló papír, amely további megmunkálás nélkül alkalmas írásra, nyomtatásra vagy fénymásolásra.

Fontos, hogy ha a papír ne kerüljön megmunkálásra és ha a papíron felirat kerül elhelyezésre, akkor az már reklámhordozó papír lehet, vagy a Harmonizált Áruleíró és Kódrendszer szerint a 49. árucsoportba kerülő kiadvány.

49. ÁRUCSOPORT

**KÖNYVEK, ÚJSÁGOK, KÉPEK ÉS MÁS NYOMDAIPARI TERMÉKEK; KÉZIRATOK, GÉPÍRÁSOS SZÖVEGEK ÉS TERVRAJZOK**

**Árucsoporthoz tatozó Megjegyzések**

1.- Nem tartozik ebbe az árucsoportba:

(a) Fényképészeti negatív vagy pozitív film átlátszó hordozón (37. Árucsoport);

(b) Dombornyomású (a tereptárgyak térbeli alakját is mutató) térkép, tervrajz vagy földgömb, nyomtatással is (9023 vtsz.);

(c) Játékkártya vagy a 95. Árucsoportba tartozó más áru; vagy

(d) Eredeti metszet, nyomat vagy kőnyomat (9702 vtsz.), a 9704 vtsz. alá tartozó postabélyeg vagy illetékbélyeg, bélyegzővel ellátott postabélyeg, első napi bélyegzéssel ellátott boríték, postai papíráru vagy hasonlók, valamint a 97. Árucsoportba tartozó 100 évnél régebbi régiség vagy más áru.

2.- A 49. Árucsoport alkalmazásában a "nyomtatvány" kifejezés a sokszorosítógéppel előállított, az automatikus adatfeldolgozó géppel vezérelt folyamat eredményeként nyert, a dombornyomással, fényképezéssel, foto- és hőmásolással vagy gépeléssel előállított termékekre is vonatkozik.

3.- Újság, napilap és időszaki lap nem papírba, hanem más anyagba kötve és ezekből több szám egyszerű közös kötésben (közös borítóban) a 4901 vtsz. alá tartozik, hirdetéssel, reklámtartalommal is.

4.- A 4901 vtsz. alá tartozik továbbá:

(a) A műalkotásokról vagy rajzokról készített, ezekre vonatkozó szöveggel nyomtatott reprodukciókból álló gyűjtemények, amelyeket számozott oldalakkal oly módon rendeztek, hogy alkalmasak egy vagy több kötetbe való bekötésre;

(b) Képes melléklet, amely kíséri és kiegészíti a könyvkötetet; és

(c) Bekötésre szánt - teljes művet vagy annak egy részét képező - könyvek vagy brosúrák nyomtatott részeit összefűzve vagy különálló lapokban vagy nyomtatott ívekben.

Azonban a szöveg nélkül nyomtatott képek vagy illusztrációk akár ívekben, akár különálló lapokban a 4911 vtsz. alá tartoznak.

5.- Az árucsoporthoz tartozó Megjegyzések 3. pontjára is figyelemmel nem tartoznak a 4901 vtsz. alá azok a kiadványok, amelyek elsősorban reklámcélokat szolgálnak (pl.: brosúrák, röpiratok, reklámcédulák, kereskedelmi katalógusok, kereskedelmi társaságok által kiadott évkönyvek, utazási hirdetések). Ezeket a kiadványokat a 4911 vtsz. alá kell besorolni.

6.- A 4903 vtsz. alkalmazásában a "gyermekképeskönyv" kifejezés olyan gyermekkönyvet jelent, amelyben a képek adják a fő jelleget, és a szöveg csak kiegészítésül szolgál.

**ÁLTALÁNOS RENDELKEZÉSEK**

Az alábbi hivatkozott néhány **kivételtől** eltekintve, ebbe az árucsoportba tartozik minden nyomtatott termék, amelynek jellegét és felhasználását meghatározza az a tény, hogy nyomtatás útján előállított mintákat, írásjeleket vagy ábrákat tartalmaz.

Másrészről, a **4814 vagy 4821 vtsz.** alá tartozó áruk mellett, az a papír, karton vagy cellulózvatta vagy, az ezekből előállított árucikkek, amelyeknél a nyomtatott szöveg az elsődleges felhasználás szempontjából mellékes (pl. nyomtatással ellátott csomagolópapír és nyomtatással ellátott irodaszer) a **48. Árucsoportba** tartozik. A nyomtatással ellátott textiláru, mint pl. a sál vagy zsebkendő - amelyeknél a nyomtatás főként díszítési vagy divatcélokat szolgál és nincs befolyással az áru lényeges jellegére - a nyomtatott rajzokkal díszített hímzett szövetek és kárpitszövetek is a **XI. Áruosztályba** tartoznak.

A **3918, 3919, 4814 vagy 4821 vtsz.** alá tartozó áruk szintén **nem tartoznak** ebbe az árucsoportba még akkor sem, ha az áruk elsődleges felhasználása szempontjából lényeges, nyomtatás útján előállított mintákat, jeleket vagy ábrákat tartalmaznak.

Ezen árucsoport alkalmazásában a "nyomtatvány" kifejezés alatt nem csupán a szokásos kézi (pl. kliséből vagy fametszetből nyomtatott, az eredeti kivételével) vagy gépi nyomtatás számtalan módszerével (magasnyomtatás, ofszetnyomás, litográfia, raszter mélynyomás stb.) előállított sokszorosított termékeket kell érteni, hanem a sokszorosítógéppel előállított, az automatikus adatfeldolgozó géppel vezérelt folyamat eredményeként nyert, dombornyomás, fényképezés, foto- és hőmásolás vagy gépelés (lásd az árucsoporthoz tartozó Megjegyzés 2. pontját) útján sokszorosított termékeket is, tekintet nélkül a nyomtatás jellegére és módjára (pl. bármilyen ABC betűi, számok, gyorsírásjelek, morze vagy egyéb kód-jelek, Braille-betűk (vakok számára), kottajelek, képek, diagrammok). A kifejezés azonban **nem jelenti** egyúttal a színezést vagy díszítő- vagy, ismétlődő mintájú nyomtatást.

Ebbe az árucsoportba tartoznak a kézzel előállított hasonló termékek is (kézzel rajzolt térkép és tervrajz is), valamint a kézzel írt vagy gépelt szövegek karbonmásolatai.

Az ebbe az árucsoportba tartozó áruk általában papírból készülnek, de készülhetnek más anyagon is, feltéve, hogy ha megfelelnek az Általános rendelkezések első bekezdésében meghatározott feltételeknek. Azonban a nyomtatott képként vagy szövegként kerámiából, üvegből vagy fémből készült betűk, számok, jelzőtáblák és hasonló motívumok, üzletek cégérezésére és kirakati díszítésére, a **6914, 7020 és 8310 vtsz**., vagy ha kivilágítottak, a 9405 vtsz. alá osztályozandók.

Az általános formájú nyomdai termékeken (pl. könyv, újság, röpirat, kép, hirdetési anyag) kívül ebbe az árucsoportba tartoznak olyan termékek is, mint a nyomtatás útján előállított levonókép (matrica); nyomtatott vagy illusztrált postai lap, üdvözlőkártya; naptár, térkép, tervrajz és rajz; posta-, illeték vagy hasonló bélyeg. Az ide tartozó áruk átlátszatlan alapokra készített mikromásolatai a 4911 vtsz. alá tartoznak. A mikromásolatokat olyan optikai készülék segítségével készítik, amelyik nagymértékben kicsinyíti a lefényképezett okmány méreteit; a mikromásolatokat rendszerint nagyító készülék segítségével lehet olvasni.

Szintén nem tartozik ebbe az árucsoportba:

(a) A **37. Árucsoportba** tartozó fényképészeti negatív vagy pozitív átlátszó hordozón (pl. mikrofilm).

(b) A **97. Árucsoportba** tartozó áru.

Fontosnak tartom még megemlíteni, hogy a termékdíj jogszabály 1. számú melléklete határozza meg azon anyagok körét, ami azt hivatott eldönteni, hogy hová is soroljuk a papír termékeket a fent említett három lehetőség közül.

**Csomagolószerek esteében** az alábbi meghatározásokat és vámtarifaszámokat kell figyelembe venni:

|  |  |  |
| --- | --- | --- |
|  | Papír, karton |  |

|  |  |  |
| --- | --- | --- |
|  | Nem bevont papír és karton írásra, nyomtatásra vagy más grafikai célra, és nem perforált lyukkártya- és lyukszalagpapír tekercsben vagy téglalap (beleértve a négyzetet) alakú ívben, bármilyen méretben, a 4801 vagy 4803 vtsz. alá tartozó papír kivételével  kivéve: a kézi merítésű papír és karton (4802 10); a tapéta alappapír; a képeslappapír és könyvnyomó papír; az irodai papír (fénymásolópapír); iskolafüzet; jegyzettömb; pénztárgéppapír; biztonsági papír | ex. 4802 |

|  |  |  |
| --- | --- | --- |
|  | Selyem alappapír, kreppelt, ráncolt, domborított, perforált, felületileg színezett, díszített vagy nyomtatott alappapír, cellulózvatta és cellulózszálból álló szövedék, tekercsben vagy ívben  kivéve: háztartási, egészségügyi alappapír; bútoripari, ruhaipari áru | ex. 4803 |

|  |  |  |
| --- | --- | --- |
|  | Nem bevont nátronpapír és -karton tekercsben vagy ívben, a 4802 vagy4803 vtsz. alá tartozók kivételével | 4804 |

|  |  |  |
| --- | --- | --- |
|  | Nem bevont más papír és karton tekercsben vagy ívben a termékcsoporthoz tartozó Megjegyzések 3. pontjában megengedettnél nem nagyobb mértékben megmunkálva vagy feldolgozva  kivéve: szűrőpapír és karton (4805 40 HR kód) | ex. 4805 |

|  |  |  |
| --- | --- | --- |
|  | Növényi pergamen, zsírpapír, pergamenpapír és más fényezett, átlátszó vagy áttetsző papír, tekercsben vagy ívben  kivéve: átmásolópapír; sütőpapír | ex. 4806 |

|  |  |  |
| --- | --- | --- |
|  | Többrétegű papír és karton (ragasztóval összeragasztott papír- vagy kartonlapból összeállítva) felületi impregnálás vagy bevonás nélkül, belső erősítéssel is, tekercsben vagy ívben | 4807 |

|  |  |  |
| --- | --- | --- |
|  | Hullámpapír és -karton (ragasztott, sima felületű lapokkal is), kreppelt, redőzött, domborított vagy perforált papír és karton tekercsben vagy ívben, a4803 vtsz. alá tartozók kivételével | 4808 |

|  |  |  |
| --- | --- | --- |
|  | Papír és karton egyik vagy mindkét oldalán kaolinnal (kínai agyaggal) vagy más szervetlen anyaggal bevonva, kötőanyag felhasználásával is, de más bevonat nélkül, felületileg színezett, díszített vagy nyomtatott is, tekercsben vagy téglalap (beleértve a négyzetet) alakú ívben, bármilyen méretben kivéve: nyomtató-, fénymásolópapír | ex. 4810 |

|  |  |  |
| --- | --- | --- |
|  | Papír, karton, cellulózvatta és cellulózszálból álló szövedék bevonva, impregnálva, borítva, felületileg színezve, díszítve vagy nyomtatva, tekercsben vagy téglalap (beleértve a négyzetet) alakú ívben, bármilyen méretben, a 4803,4809 vagy 4810 vtsz. alá tartozók kivételével  kivéve: háztartási áru, ruhaipari áru | ex. 4811 |

|  |  |  |
| --- | --- | --- |
|  | Doboz, láda, tok, zsák és más csomagolóeszköz papírból, kartonból, cellulózvattából vagy cellulózszálból álló szövedékből  kivéve: iratgyűjtő doboz; levéltartó doboz és hasonló cikk irodai, üzleti célra (4819 60 HR kód) | ex. 4819 |

|  |  |  |
| --- | --- | --- |
|  | Mindenféle címke papírból vagy kartonból, nyomtatott is  kivéve: tanszerek; dokumentumok, árut nem tartalmazó levélküldemények azonosító címkéi | ex. 4821 |

|  |  |  |
| --- | --- | --- |
|  | Orsó, cséve, kopsz és hasonló tartó papíripari rostanyagból, papírból vagy kartonból (perforálva vagy merítve is) | 4822 |

|  |  |  |
| --- | --- | --- |
|  | Más papír, karton, cellulózvatta és cellulózszálból álló szövedék méretre vagy alakra vágva; más terméké papíripari rostanyagból, papírból, kartonból, cellulózvattából vagy cellulózszálból álló szövedékből  kivéve: a szűrőpapír és karton (4823 20 HR kód); az előre nyomtatott regisztrálóhengerek, -ívek és számlapok önfeljegyző készülékekhez; pénztárgép szalag | ex. 4823 |

**Irodai papírok esetében** **1 kg/19 ft+áfa**

|  |  |  |
| --- | --- | --- |
|  | Megnevezés | Vámtarifaszám és HR, KN alszám |

|  |  |  |
| --- | --- | --- |
|  | Nem bevont papír és karton írásra, nyomtatásra vagy más grafikai célra tekercsben vagy téglalap alakú ívben bármilyen méretben a végfelhasználó számára kiszerelve  kivéve: könyv alappapír; | ex. 4802 |

|  |  |  |
| --- | --- | --- |
|  | Papír és karton egyik vagy mindkét oldalán kaolinnal (kínai agyaggal) vagy más szervetlen anyaggal bevonva, kötőanyag felhasználásával is, de más bevonat nélkül, felületileg színezett, díszített vagy nyomtatott is, tekercsben vagy téglalap (beleértve a négyzet) alakú ívben, bármilyen méretben írásra, nyomtatásra vagy más grafikai célra a végfelhasználó számára kiszerelve kivéve: könyv alappapír; | ex. 4810 |

|  |  |  |
| --- | --- | --- |
|  | Regiszter, jegyzetfüzet (notesz), írótömb, előjegyzési jegyzettömb, napló és hasonló termék, írómappa, iratrendező (cserélhető lapokkal vagy más), dosszié, iratborító, sokszorosított üzleti űrlap, karbon betétlapos tömb és más irodaszer papírból vagy kartonból; album, minták vagy gyűjtemények számára papírból vagy kartonból  kivéve: a reklámhordozó papírnak minősülő termékeket | ex. 4820 |

***R*eklámhordozó papírok**

|  |  |  |
| --- | --- | --- |
|  | Megnevezés | Vámtarifaszám és HR, KN alszám |

|  |  |  |
| --- | --- | --- |
|  | Papír és karton; papíripari rostanyagból, papírból vagy kartonból készült áruk | ex. 48 |

|  |  |  |
| --- | --- | --- |
|  | Könyvek, újságok, képek és más nyomdaipari termékek | ex. 49 |

A fentiek figyelembe vételével kell eldönteni a papírtermékekről, hogy termékdíjköteles papírról beszélünk-e egyáltalán, mely árucsoportba tartozik, 48. vagy 49. Ezek után tudjuk meghatározni,hogy irodai papírról, reklámpapírról, csomagolószerről vagy netán egyikről sem beszélünk.

Fontos megjegyezni, hogy azon termékek, amelyek tarifális besorolásuk alapján nem találhatóak meg az 1. számú mellékletben, azok semmi esetben sem tartoznak a termékdíjköteles termékek körébe.

Budapest, 2015. április 23.

|  |  |
| --- | --- |
|  | Mészáros Róbert termékdíj szaktanácsadó |